S-2772/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. apríl 2023, á hendur S-kk-þgf T-kk-þgf S-kk-þgf, kt. [...], [...], [...], fyrir:

I.

Fíkniefna- og vopnalagabrot með því að hafa, þriðjudaginn 28. september 2021, haft í vörslum sínum bitvopn á almannafæri og 0,63 gaf metamfetamíni og 6 stykki af lyfseðilsskylda fíknilyfinu alprazolam krka, án þess að ákærði hefði lyfseðil fyrir fíknilyfjunum, sem lögregla fann við öryggisleit á ákærða.

Telst háttsemi þessi varða við 1. mgr. 30. gr., sbr. 1. mgr. 36. gr. vopnalaga nr. 16/1998 og 2. og 3. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

II.

Umferðarlagabrot með því að hafa, laugardaginn 21. janúar 2023, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 390 ng/ml og kókaín 120 ng/ml) um Kleppsmýrarveg í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Jafnframt er krafist upptöku á 0,63 gaf metamfetamíni og 6 stykkjum af fíknilyfinu alprazolam krka í lið I, sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum og á bitvopni í lið I, sem hald var lagt á samkvæmt 1. mgr. 37. gr. vopnalaga nr. 1 6/1998.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Samkvæmt framlögðu sakavottorði, dagsettu 18. apríl 2023, gekkst ákærði undir greiðslu sektar með lögreglustjórasátt [...] apríl 2019, meðal annars vegna aksturs undir áhrifum ávana- og fíkniefna. Þá var ákærða gerð viðurlagaákvörðun með dómi Héraðsdóms Reykjavíkur [...] júní 2022, meðal annars vegna aksturs undir áhrifum ávana- og fíkniefna. Við ákvörðun refsingar í máli þessu verður því við það miðað að ákærði hafi nú í þriðja sinn, innan ítrekunartíma í skilningi 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna.

Undir meðferð málsins játaði ákærði brot sín skýlaust. Horfir það honum til refsimildunar, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin 45 daga fangelsi.

Með vísan til lagaákvæða í ákæru er ákærði sviptur ökurétti ævilangt frá uppkvaðningu dómsins að telja.

Þá er ákærða jafnframt gert að sæta sviptingu á 0,63 gaf amfetamíni, 6 stykkjum af fíknilyfinu alprazolam krka og bitvopni, með vísan til nánar tilgreindra lagaákvæða í ákæru.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 150.660 krónur að meðtöldum virðisaukaskatti, og 180.342 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari.

K-kvk-nf R-kvk-nf G-kvk-nf aðstoðarmaður dómara kveður upp dóm þennan.

DÓMSORÐ:

Ákærði, S-kk-nf T-kk-nf S-kk-nf, sæti fangelsi í 45 daga.

Ákærði er sviptur ökurétti ævilangt frá uppkvaðningu dómsins að telja.

Ákærði sæti upptöku á 0,63 gaf amfetamíni, 6 stykkjum af fíknilyfinu alprazolam krka og bitvopni.

Ákærði greiði málsvarnarþóknun skipaðs verjanda síns, Ó-kk-ef R. V-kk-ef lögmanns, 150.660 krónur að meðtöldum virðisaukaskatti, og 180.342 krónur í annan sakarkostnað.

K-kvk-nf R-kvk-nf G-kvk-nf